สวัสดีค่ะ เพิ่งเริ่มรักษาวัณโรคคะ วินิจฉัยว่าปอดติดเชื้อคะ เบื้องต้นไม่มีไข้หรือไอเลย ซึ่งตอนนี้คุณให้หยุดงาน2อาทิตย์คะ อยากทราบว่าคนรอบข้างควรปฏิบัติตัวอย่างไรค่ะ และก่อนหน้า ที่จะเจอวัณโรค 2-3วัน มีการกินอาหารกับเพื่อนร่วมงานๆ จะติดไหมคะ แล้วทางเพื่อนร่วมงานจะต้องไปตรวจด้วยไหมคะ
สวัสดีคะ วัณโรคเป็นโรคที่ติดต่อทางเดินหายใจเนื่องจากน้ำมูกหรือ ละอองของน้ำมูกล่องลอยในอากาศ ดังนั้น ในช่วงสองอาทิตย์แรกต้องมีการใช้หน้ากาก ปรกติต้องเป็นหน้ากาก N95 เนื่องจากเชื้อโรคมีขนาดเล็กสามารถที่จะเข้าทะลุหน้ากากธรรมดาได้ค่ะการกินอาหารร่วมกันไม่พบเรื่องการติดเชื้อค่ะ แต่ถ้าเป็นไปได้แนะนำหลีกเลี่ยงการออกไปในที่แออัด และพยายามอย่าเข้าใกล้เด็กเล็ก หรือ หญิงตั้งครรภ์และผู้สูงอายุค่ะและอีกอย่างต้องพยายามรับประทานยาให้ต่อเนื่องเนื่องจากการรักษาใช้เวลานานถึงหกเดือนค่ะ และห้ามขาดยา ยาจะทำให้ปัสสาวะมีสีส้มได้ค่ะ ถ้ามีอาการผื่น หรือ มีความผิดปรกติในระหว่างรักษาให้รีบกลับไปพบแพทย์ค่ะ